E FAAPEFEA 
ONA POTO I 
LUMA O LE 
ATUA 


O fea la e sau ai le poto? o fea foʻi le nofoaga 
o le malamalama? Ma sa ia fai atu i le tagata, 
Faauta, o le mata'’u i le Alii, o le poto lea; 

ma o le alu ese mai le leaga o le malamalama 
lea. IOPU 28:20, 28 


O le mataʻu i le ALI‘l o le amataga lea o le poto; 
SALAMO 111:10 


Ona ou iloa ai lea o le poto e sili i le valea, e pei o le 
malamalama e sili i le pouliuli. Failauga 2:13 


O le poto e fa‘amalosia ai e popoto e sili i tagata 
malolosi e to‘asefulu o i le ‘a‘ai. Failauga 7:19 


Afai ua leai se poto i so outou, ina ole atu ia i le Atua, o 
le foai tele mai i tagata uma ma le le toe tautaua; ma o 
le a tuuina atu ia te ia. Ae ia ole atu ma le faatuatua, aua 
le masalosalo. Auā o lē masalosalo e tusa ia ma le peau 
o le sami ‘ua sousou i le matagi ma felafoa‘iina. Aua le 
manatu lena tagata na te maua se mea mai le Alii. O le 
tagata fa‘alua e lē mautù i ona ala uma. IAKOPO 1:5-8 


O ai ‘ea le tagata poto ma ‘ua maua le poto ‘ia te ‘outou? 
ia faailoa mai e ia i le amio lelei ana galuega ma le 
agamalu o le poto. A o le poto mai lugā, e muamua ona 
mama, e filemu, e agamalu, e gofie, e tumu i le alofa ma 
fua lelei, e le faailoga tagata, e lē faagutugutulua. 
IAKOPO 3:13, 17 


O le mataʻu i le ALIʻI o le amataga lea o le poto; 
FAATAOTO 1:7 


Amuia le tagata na te maua le poto, ma le tagata na te 
maua le malamalama. FAATAOTO 3:13 


Lo'u atalii e, afai e te talia a'u upu, ma natia a'u poloaiga 
faatasi ma oe; ʻina ʻia e uaʻi atu ai ou taliga i le poto, ma 
ʻia e faʻatatau i lou loto i le malamalama; loe, afai e te 
alaga atu i le poto, ma sii aʻe lou leo mo le malamalama; 
‘Afai ‘e te saili ‘ia te ia e pei o le ario, ma e sãʻili ʻiā te ia 
e pei o se ‘oloa lilo; ‘Ona e malamalama ai lea i le 
mataʻu i le ALI‘I, ma e maua ai le poto o le Atua. Auā e 
foaʻiina mai e le ALI'I le poto; Na te teuina le poto mo le 
tagata amiotonu; Na te leoleo i ala o le faamasinoga, ma 
leoleo i le ala o lona au paia. ‘Ona e malamalama ai lea i 
le amiotonu, ma le faʻamasinoga, ma le tonu; ioe, ala 
lelei uma lava. FAATAOTO 2:1-9 


la maua le poto, ia maua le malamalama; ʻaua foʻi neʻi 
liliu ‘ese i ‘upu a loʻu gutu. ‘ʻAua ‘e te tuʻulafoaʻiina o ia, 
‘ona fa‘aolaina ai lea e ia ʻiā te oe; O le poto o le mea sili 
lea; o le mea lea ia e maua ai le poto: ma o mea uma e 
te maua ia maua mai ai le malamalama. ‘la e fa‘aeaina o 
ia, ‘ona fa‘asilisili lea e ia ‘ià te oe; E avatu e ia i lou ulu 
le teuteu lelei; FAATAOTO 4:5-9 


O le mataʻu i le ALI‘l o le amataga lea o le poto; 
FAATAOTO 9:10 


E fai le mea leaga i le vale; O le gutu o le tagata 
amiotonu e tupu mai ai le poto; FAATAOTO 10:23, 31 


A 0‘0 mai le fa‘amaualuga, ‘ona oʻo mai ai lea o le mā; O 
le ua leai sona poto, ua ʻinoʻino i lē la te tuaoi; 
FAATAOTO 11:2, 12 


E viia le tagata e tusa ma lona poto; FAATAOTO 12:8 


E na o le faamaualuga lava e tupu ai le misa; 
FAATAOTO 13:10 


O le valea o le fiafia lea i lē ua leai sona poto; O le 
mataʻu i le ALI‘l o le a‘oa‘oga lea o le poto; e muamua 
foʻi i le mamalu le loto maulalo. FAATAOTO 15:21, 33 


E sili atu le lelei o le mauaina o le poto nai lo o le auro! 
ma ia maua le malamalama e sili ona filifilia nai lo le 
ario! FAATAOTO 16:16 


O le na te maua le poto, e alofa o ia i lona lava agaga; 
FAATAOTO 19:8 


Faatau le upumoni, ma aua le faatau atu; atoa ma le 
poto, ma le faatonuga, ma le malamalama. 
FAATAOTO 23:23 


O le ‘ua manaʻo i le poto e fa‘afiafia o ia i lona tamā; 
FAATAOTO 29:3 


O le sasa ma le aoaiga e maua ai le poto; 
FAATAOTO 29:15 


